AH ผลกำไรยอดเยี่ยม
จากนี้ไปปัจจัยบวกคงมีอย่างต่อเนื่อง สำหรับd AH เนื่องจากแนวโน้มอุตสาหกรรมรถยนต์ยังมีโอกาสฟื้นตัวอย่างต่อเนื่อง โดยประเมินยอดขายผลิตรถยนต์ในปี 2561 เท่ากับ 2.1 ล้านคัน เติบโต 5.5% แรงหนุนตลาดในประเทศที่เติบโตต่อเนื่อง และตลาดส่งออกจะฟื้นตัวดีขึ้น
1 มิ.ย. 2561

คุณค่าบริษัท
จากนี้ไปปัจจัยบวกคงมีอย่างต่อเนื่อง สำหรับ บริษัท อาปิโก ไฮเทค จำกัด (มหาชน) หรือ AH เนื่องจากแนวโน้มอุตสาหกรรมรถยนต์ยังมีโอกาสฟื้นตัวอย่างต่อเนื่อง โดยประเมินยอดขายผลิตรถยนต์ในปี 2561 เท่ากับ 2.1 ล้านคัน เติบโต 5.5% แรงหนุนตลาดในประเทศที่เติบโตต่อเนื่อง และตลาดส่งออกจะฟื้นตัวดีขึ้น
ทั้งนี้ยอดขายของ AH จะเติบโตในทิศทางเดียวกับอุตสาหกรรม โดยผลประกอบการในไตรมาส 2-4 ทางผู้บริหารประเมินว่าจะเติบโตต่อเนื่องจากช่วงเดียวกันของปีก่อน ซึ่งปี 2560 กำไรสามารถทำสถิติสูงสุดได้ใหม่ถึง 1,15761 ล้านบาท และคาดปี 2561 จะดีกว่าปีก่อน
เนื่องจากผลการดำเนินงานงวดไตรมาส 1 สิ้นสุดวันที่ 31 มีนาคม 2561 บริษัทสามารถมีรายได้รวม 4,496.37 ล้านบาท จากงวดเดียวกันของปีก่อน 3,946.12 ล้านบาท เป็นผลจากรายได้จากการขายและบริการเพิ่มขึ้น ส่งผลให้บริษัทมีกำไรขยับขึ้นมาอยู่ที่ 397.06 ล้านบาท หรือ 1.25 บาทต่อหุ้น จากงวดเดียวกันของปีก่อน 224.03 ล้านบาท หรือ 0.71 บาทต่อหุ้น
นอกจากนี้บริษัทมีปัจจัยบวกใหม่หลังเข้าลงทุนในพันธมิตร Sakthi Global Auto Holdings Limited หรือ (SGAH) ผู้ผลิตชิ้นส่วนใน อินเดีย-โปรตุเกส-สหรัฐฯ-จีน ช่วยสร้าง Global Footprints มีศักยภาพในอนาคตที่จะขยายตลาดส่งออกไปยังประเทศ อินเดีย สหรัฐฯ และยุโรป รวมถึงกำลังมองหาโอกาสการลงทุนแห่งใหม่คือประเทศเวียดนาม
ผลประโยชน์ที่ AH จะได้รับจากการเข้าลงทุน 100 ล้านดอลลาร์สหรัฐ ใน SGAH ดอกเบี้ยรับจำนวน 10 ล้านดอลลาร์สหรัฐต่อปี เป็นเวลา 3 ปี และส่วนแบ่งกำไรจากเงินลงทุน 25.1% ซึ่งปีนี้จะรับรู้เต็มปี หลังจากปีก่อนรับรู้ในช่วงปลายไตรมาสสอง ช่วยเสริมยอดขายที่จะโตตามอุตสาหกรรมรถยนต์ และอัตรากำไรขั้นต้นที่มีแนวโน้มดีขึ้นจากประสิทธิภาพการผลิตที่ดีขึ้น
อีกทั้ง AH ได้รับคำสั่งซื้อใหม่จากรถกระบะโมเดลใหม่ต่อเนื่องจากโมเดลปัจจุบัน โดยสัดส่วนรายได้ของรถกระบะรายนี้คิดเป็นสัดส่วน 40% ของยอดขายชิ้นส่วนรวม ช่วยเสริมความมั่นคงของรายได้อีก 8-10 ปีข้างหน้า
ขณะที่นักวิเคราะห์ บล.เมย์แบงก์ กิมเอ็ง ปรับประมาณการกำไรเพิ่มขึ้นเป็น 1,255 ล้านบาท โต 8% จากงวดเดียวกันของปีก่อน ถ้าไม่รวมรายการพิเศษปีก่อนจะโตสูงถึง 18% จากงวดเดียวกันของปีก่อน
ดังนั้น แนะนำ “ซื้อ” ราคาเป้าหมาย 43 บาทต่อหุ้น บนฐาน P/E เท่ากับ 11 เท่า
…
ผู้ถือหุ้นรายใหญ่
รายชื่อกรรมการ